fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi ru fi fi fi fi fi fi fi fi fi fi tl en en en en zh en en en en en fr fi id en ru hu fi en en ru en fi fi fi fi fi fi fi fi fi fi fi sv fi fi fi fi fi fi fi fi fi fi fi en fi en fi fi fi fi fi
Suomi ja Singaporen | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Suomi ja Singaporen National Quantum Office allekirjoittivat yhteistyöpöytäkirjan vahvistaakseen kvanttiteknologian tutkimusyhteistyötä
Suomi ja Singaporen National Quantum Office allekirjoittivat yhteistyöpöytäkirjan vahvistaakseen kvanttiteknologian tutkimusyhteistyötä
Singaporen National Quantum Office, VTT, IQM Quantum Computers ja CSC päättivät kartoittaa ja edistää kvanttiteknologioiden tutkimus- ja kehitysyhteistyötä.
Yhteistyöpöytäkirjan mukaan osapuolet pyrkivät vauhdittamaan kvanttiteknologian komponenttien, algoritmien ja sovellusten kehittämistä. Lisäksi pyrkimyksenä on tehdä yhteistyötä kvanttikiihdytetyn suurteholaskennan ja maanpäällisen sekä satelliittikvanttiviestinnän aloilla. Yhteistyöpöytäkirja avaa myös mahdollisuuden keskustella maiden kvanttiteknologiaa koskevista kansallisista strategisista etenemissuunnitelmista.
Kuvassa vasemmalta oikealle: Yhteistyöpöytäkirjan allekirjoittivat Kimmo Koski, toimitusjohtaja, CSC; Erja Turunen, Liiketoiminta-alueen johtaja, Digitaaliset teknologiat, VTT; Ling Keok Tong, pääjohtaja, National Quantum Office, Singapore ja Juha Vartiainen, operatiivinen johtaja ja perustaja, IQM Quantum Computers.
Yhteistyöpöytäkirja luo edellytykset monipuoliselle teknologian kehittämiselle, sillä se hyödyntää eri osapuolten kvanttiteknologian vahvuuksia ja osaamista. VTT:llä on 30 vuoden tutkimuskokemus kvanttiteknologian kehittämisestä sekä kaupallistamisesta ja VTT:n omistuksessa on myös Suomen ensimmäinen kvanttitietokone HELMI. CSC on tieteellisen laskennan ratkaisujen asiantuntijayhtiö ja se tarjoaa tutkimuksen käyttöön huippuluokan ICT-infrastruktuureja. Kesällä vihittiin käyttöön CSC:n operoima yleiseurooppalainen LUMI, joka on Euroopan tehokkain supertietokone. IQM on Euroopan johtava kvanttitietokoneiden valmistaja suurteholaskentakeskuksille ja tutkimuslaboratorioille.
National Quantum Office (NQO) vastaa Singaporen kansallisen kvanttistrategian kehittämisestä ja toteuttamisesta. Sen tavoitteena on kehittää kvanttiteknologioita, -osaamista ja -ekosysteemejä. Singaporessa on käynnissä kolme kansallisen tason kvanttiohjelmaa; National Quantum Computing Hub, National Quantum-Safe Network ja National Quantum Fabless Foundry. Ohjelmien keskiössä toimii Singaporen kvanttiteknologiakeskus, jossa työskentelee asiantuntijoita  Singaporen kansallisesta yliopistosta, Nanyangin teknisen yliopiston Singaporen kampukselta, A*STAR- suurteholaskennan instituutista ja Singaporen kansallisesta suurteholaskentakeskuksesta.
”National Quantum Officen yhteistyö Suomen kvanttiekosysteemin kanssa tarjoaa loistavan mahdollisuuden kehittää kilpailukykyisiä ja maailman johtavia kvanttiteknologioita sekä kasvattaa kvanttiosaajia molemmissa maissa. Odotamme mielenkiinnolla yhteisiä edistysaskeleita kvanttiteknologiakehityksessä ja mahdollisuutta vahvistaa koko ekosysteemin vaikuttavuutta”, kertoo National Quantum Officen pääjohtaja Ling Keok Tong.
”VTT:lle on kunnia yhdistää suomalaisen kvanttiekosysteemin yritykset ja Singaporen ensiluokkainen osaaminen kvanttilaskennan saralla. Uskon, että maidemme välinen yhteistyö tulee hyödyttämään koko kvanttiteollisuutta. VTT:n näkökulmasta odotamme innokkaasti yhteistyömahdollisuuksia liittyen kvanttikomponenttien ja -ohjelmistojen kehitykseen”, sanoo VTT:n digitaalisten teknologioiden liiketoiminta-alueen johtaja Erja Turunen.
"Kvanttikiihdytetty suurteholaskenta voi mahdollistaa täysin uutta tiedettä. Tämän saavuttamiseksi meidän on yhdistettävä kvantti- ja supertietokoneet, tehokkaasti. Tämä on hyvin epätriviaali tehtävä, jonka onnistuminen edellyttää kansainvälisen osaamisen yhdistämistä. Tavoitteenamme on myös integroida useita uusia kvanttilaskimia LUMI-supertietokoneeseen uusien kumppanuuksien kautta. Singaporen yhteys on meille merkittävä askel kohti molempia tavoitteita,", CSC:n toimitusjohtaja Kimmo Koski sanoo.
"Tämä on merkittävä virstanpylväs kahden tieteellisesti edistyneen maan väliselle kvanttiyhteistyölle sekä tunnustus maailman johtavasta kvanttiosaamisestamme. Tämän julkistuksen myötä IQM:lle tarjoutuu mahdollisuus kehittää liiketoimintaa Aasiassa, houkutella osaajia sekä tehdä yhteistyötä kvanttialgoritmien ja tukevien teknologioiden tutkimuksessa,” sanoo tohtori Juha Vartiainen, IQM Quantum Computers -yrityksen operatiivinen johtaja ja perustaja.
Assistant Head, Corporate Communications, Agency for Science, Technology and Research (A*STAR)
Managing Director, CSC - IT Center for Science
Head of Marketing and Communications, IQM Quantum Computers
Aiheeseen liittyvät uutiset ja tarinat
VTT 80 -visio ja podcast: Vuonna 2102 elämme merkityksellistä elämää
Julkisesti tuettu TKI-rahoitus vaikuttaa positiivisesti alueiden kasvuun
Säästöliekin sijasta lisää roihua: TKI-investoinnit ovat Suomen kasvun moottori
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022